**Eugene Lockhart, Jr.** (født 7. mars 1961 i Crockett, Texas) var en amerikansk fotballspiller og linebacker i National Football League for Dallas Cowboys og New England Patriots. Han spilte college football ved University of Houston og ble draftet i sjette runde i NFL Draft i 1984.

Tidlige år
----------

Lockhart gikk på Crockett High School og var startende linebacker ved University of Houston i 1982 og 1983.

I 1983 ble han utpekt til tri-captain for Cougars sitt amerikansk fotballag. Han ledet laget med 134 taklinger, ble utpekt til andrelaget for All Southwest Conference av UPI og ble stemt frem som MVP på laget. Han uteksaminerte med en grad i markedsføring.

Profesjonell karriere
---------------------

### Dallas Cowboys

Lockhart ble plukket opp av Dallas Cowboys i sjette runde (#152 totalt) i NFL Draft i 1984. Han ble også valgt av Houston Gambles i United States Football Leagues Territorial Draft samme år.

Han ble den første nykommeren i Cowboys sin historie som startet som middle linebacker etter at Bob Breunig pådro seg en rykkskade i første halvdel av sesongen. Etter at Breunig pensjonerte seg ved slutten av året ble hn den fjerde spilleren i lagets historie som holdt posisjonen som sin hovedposisjon. Etter å ha ledet laget med 86 taklinger (49 solo) ble han utvalgt til NFL All-Rookie Team i 1984.

I sin første fulle sesong som en strter i 1985 ledet han laget i taklinger (128), fumble recoveries (4) og forced fumbles (3). I 1986 ledet han laget med 121 taklinger (77 solo) og hadde 5 sacks, sin beste i karrieren. I 1988 ledet han laget med 121 taklinger (72 solo), 3 pass deflections og 2 fumble recoveries.

I Dallas fikk han kallenavnet "Mean Gene, the hitting machine" for hans harde taklinger. Lockhart ledet laget i taklinger i fire av sine syv sesonger med Cowboys, med over 100 taklinger i hver sesong utenom 1987 da han hadde 80 taklinger (52 solo), før han knakk leggbeinet og gikk glipp av de tre siste kampene.

I 1989 ledet han NFL og satte en lagreord med 222 taklinger, samtidig som han ledet laget i interceptions (2) og linebackerene i pass deflections (8). Han satte også en lagrekord med 154 solotaklinger, 16 kamper med et tosifret antall taklinger og 16 solotaklinger i én kamp mot Phoenix Cardinals(29/10/1989). Han ble ikke utvalgt til Pro Bowl det året, men ble inludert på førstelaget for årets All-Pro Team og var et lysglimt på et lag som endte sesongen 1-15. I 1990 ledet han laget med 139 taklinger (72 solo).

Lockhart spilte for Cowboys i et av lagets dårligte perioder. Han var en av få spillere som presterte bra, som eventuelt kostet ham muligheten til å nå Pro Bowl. Han avsluttet karrieren sin med Cowboys med totalt 897 taklinger og inklusjon på ett All-Pro førstelag

Hovedtrener Jimmy Johnsons spillestil foretrakk smidige linebackere, så ble Lockhart sammen med cornerback Ron Francis, linebacker David Howard, et pick i første runde i 1991 (#11 Pat Harlow) og et pick i andre runde i 1991 (#41 Jerome Henderson) byttet til New England Patriots 19. april 1991 mot deres pick i første runde i 1991 (#1 Russel Maryland). Mens han ryddet ut av garderobeskapet sitt sa han "It's a cold business—a cold, cold business, And it's even colder in New England".

### New England Patriots

I 1991 avsluttet han sesongen som med 64 taklinger (42 solo), fjerdeplass på laget. Neste året spilte han i 16 kamper (8 som startende) og avsluttet igjen som nummer fire med 70 taklinger (42 solo). Han ble frigitt 30. august 1993.

Lockhart spilte 9 sesonger i NFL (7 med Cowboys, 2 med Patriots), startet 117 kamper, og hadde 1 001 taklinger, 16 sacks og 6 interceptions (1 returned for en touchdown).

Privatliv
---------

I 2009 ble Lockhart og åtte andre siktet i en føderal domstol for å ha organisert en boliglånssvindel verdt $20 millioner i Dallas, Texas. På slutten av 2012 ble han dømt til 54 måneder i fengsel.

I november 2014 representerte han seg selv i en ankedomstol i et forsøk på å minke hvor mye av hans pensjon som skulle brukes til å tilbakebetale gjeld, og tapte. Han saksøkte for $80 000 i skader for dårlig medisinsk behandling mens han var en innsatt.

I mai 2015 ble han løslatt fra fengsel etter å ha sonet omtrent 3 år av dommen sin, med de to gjenværende årene som prøvetid.

Referanser
----------

1. ↑  «Lipps heads all-Rookie squad». *Lakeland Ledger* **(engelsk)**. 19. januar 1985. Besøkt 8. april 2019.
2. ↑  «Pats receive Lockhart». *The Daily Gazette* **(engelsk)**. 23. april 1991. Besøkt 8. april 2019.
3. ↑  «NFL transactions». 31. august 1993. Arkivert fra originalen 24. juli 2015.
4. ↑  «You have to look quickly to appreciate Rice's talent». *Eugene Register-Guard* **(engelsk)**. 29. november 1992. Besøkt 8. april 2019.
5. ↑  Krause, Kevin (12. desember 2012). «Former Dallas Cowboys linebacker Eugene Lockhart gets 54 months in $20 million mortgage fraud case». *dallasnews.com* **(engelk)**. Besøkt 8. april 2019.
6. ↑  «Ex-Cowboy "Mean Gene" Lockhart loses appeal». *Amarillo Globe News* **(engelsk)**. 25. november 2014. Arkivert fra originalen 13. september 2017. Besøkt 8. april 2019.
7. ↑  Wilonsky, Robert (7. januar 2014). «Ex-Dallas Cowboy Eugene Lockhart claims medical mistreatment while in federal prison (in 2011)». *dallasnews.com* **(engelsk)**. Besøkt 8. april 2019.
8. ↑  Lane, Ben (22. mai 2015). «Former Dallas Cowboy out of prison after serving 3 years for mortgage fraud». *Housing Wire* **(engelsk)**. Besøkt 8. april 2019.

Eksterne lenker
---------------

* (en) Eugene Lockhart – Pro-Football-Reference.com Rediger på Wikidata
* Bio på New England Patriots

| * v
* d
* r
Dallas Cowboys NFL Draft picks i 1984 |
| --- |
| 
* Billy Cannon Jr.
* Victor Scott
* Fred Cornwell
* Steve DeOssie
* Steve Pelluer
* Norm Granger
* Eugene Lockhart
* Joe Levelis
* Ed Martin
* Mike Revell
* John Hunt
* Neil Maune
* Brian Salonen
* Dowe Aughtman
* Carl Lewis

 |